Polisieman vas oor gesteelde karArgieffoto: SAPD Lt.kol. Mzukisi Fatyela, woordvoerder van die polisie, het gesê ŉ konstabel is Woensdag in Lusikisiki in hegtenis geneem nadat daar vasgestel is dat hy ŉ gesteelde Jeep bestuur het. Hy sal na verwagting Vrydag in die Lusikisiki-landdroshof verskyn. Fatyela het gesê 10 mans is intussen Donderdagoggend in Majola naby Port St. Johns in hegtenis geneem vir die onwettige besit van vuurwapens. Daar is 12 vuurwapens en ammunisie in die mans se besit gevind. “Die vuurwapens sal ballistiese toetse ondergaan om vas te stel of dit tydens enige misdade gebruik is.” Die verdagtes sal na verwagting Vrydag in die Port St. Johns-landdroshof verskyn. Volgens Fatyela is die ander 13 verdagtes in hegtenis geneem vir misdade soos die besit van dagga.